Kokemuksemme mukaan latauskapasiteetilla ei ole juurikaan havaittavaa vaikutusta akun vanhenemiseen, erityisesti ladattaessa vaihtovirtaa. Internetissä kiertää monia muitakin väittämiä, mutta ne perustuvat enimmäkseen vanhaan akkutekniikkaan ja alhaiseen akkukapasiteettiin.
Niin kutsuttu C-arvo on hyvä vertailupiste latauskapasiteetille, joka on hellävarainen akulle. Se kuvaa latausvirran ja akkukapasiteetin välistä suhdetta. Oletetaan, että lataat autosi 22 kW:n virralla, ja akun kapasiteetti on 22 kWh. Tällöin C = 1. Jos akun kapasiteetti puolittuu ja latausvirta pysyy samana, C = 2. Mitä korkeampi C-arvo on, sitä suurempi on latauksen vaikutus akun käyttöikään. Tämän voi tosin todeta vain erittäin suurilla ajosuoritteilla. Kun C = 1, akun käyttöiän alenema on tuskin havaittavissa.